Gornica
Gornica (pareizāk Gorņica) ir vidējciems Rēzeknes novadā, Silmalas pagasta centrs. Ciems atrodas 25 km attālumā no Rēzeknes, un to šķērso Viļānu—Ružinas—Maltas autoceļš (P59). Kopš 1992. gada Gornica ir Silmalas pagasta centrs. Ciemā atrodas Silmalas kultūras nams, Silmalas pagasta bibliotēka un feldšeru-vecmāšu punkts. Līdz 2009. gadam darbojās Silmalas pamatskola, kas tika dibināta 1907. gadā, bet 2009. gadā reorganizēta par Silmalas pirmsskolas izglītības iestādi. 1897. gadā ciemā bija 5 sētas.